
„Dosarul Coldea” este eclipsat temporar doar de Campionatul European de fotbal. Este tot un meci cu mize 
mari, nu foarte popular, dar unul al intereselor, al abuzurilor și al jocurilor nebune, al mutilărilor pe seama 
democraţiei. Dincolo de rafalele isterice și narcisiste ale Ancăi Alexandrescu (dalmaţiană de profesie!), dincolo 
de sforăriile și afacerile îmbirligate ale lui Maricel Păcuraru, dincolo de răzbunarea unui alt SRl-ist, săgeata 
pentru profituri ale unor generali și politicieni, transfugul Sebastian Ghiţă, (în ambele cazuri sunt dovezi că 
televiziunile pot fi folosite drept ciomag public de dat în cap adversarilor), dincolo de partizanatele Peee- 
SeeeDeee-iste ale Antenei 3, dincolo de delirurile și confesiunile lui Cozmin Gușă, cazul generalului Coldea 
este un dosar complicat, încă ţinut „la rece” într-o casă de fier a statului român. Vă daţi seama ce secrete 
ascunde dacă și Luluţa Kovesi se simte ameninţată și tremurînd de frică s-a grăbit să tragă pe ea un tricou 
XXXL al echipei naţionale a României și să dea fuga să se „foteze” pe la Koln pe post de suporter înfocat 
(adică de patrioată!?)? Înseamnă că situaţia este groasă de tot, că abordarea cu instrumente legale și de tip 
democratic se află încă departe. 


Oare de ce? S-o fi temînd Luluţa în varianta sa bruxelleză de povestea nedeslușită încă a relaţiei sale cu 
Florian Coldea? Tot ce se poate! Toate marile dosare au în ele și un dram (o picătură) de sirop. Nu văd de ce 

Dîncu&son în delegaţia și la ultimul meci al României cu Belgia. Gașca din jurul lui Burleanu primește onoruri 
și un băgat capul în fotografie pentru contribuţia la blocarea lui Gică Popescu la funcţia de președinte al FRF. 
Devine mai clar că există și o contribuţie a SRI și a găștii de Cluj la preluarea controlului asupra fotbalului 
românesc. 


Ce a căutat Florian Coldea la Șantierul Naval de la Mangalia? Ce amestecuri are SRI în conceperea și 
gestionarea softului CNAS, ce rol au avut SRI și tandemul Maior-Coldea la înființarea și funcționarea unor 
partide politice? Dar la preluarea Realităţii TV și în funcţionarea unor site-uri și televiziuni? Nu are rost să mai 
reiau lista de nenorociri apărute în prestația lor din „cîmpul tactic”. Nenorocirea deputatului PSD lon Stan 
rămîne cap de afiș. 


Ce rol au jucat Florian Coldea și George Maior în această nebunie perturbatoare în funcţionarea statului 
român? De unde a început și cum? 


Circulă o poveste rămasă în ceaţă. Cică ar fi existat informații și rapoarte din interiorul SRI privitoare la banii 
negri cu care ar fi operat Florian Coldea în perioada sa de început. Vestea ar fi ajuns la Radu Timofte (atunci, 
director SRI) şi acesta ar fi dispus un flagrant. La deschiderea dulapului de serviciu a lui Florian Coldea, ar fi 
fost găsiți peste 200.000 de dolari. Radu Timofte ar fi dispus începerea unei cercetări și a unui dosar 
disciplinar, dar totul a fost stopat în urma intervenţiei unui ofițer american care ar fi invocat o colaborare 


importantă cu ofițerul român. Cică gringo ar fi invocat un join venture! 


De aici ar fi pornit pentru prima dată un lung șir de întrebări. Pentru cine lucrează Florian Coldea? Pentru ce 
alt serviciu străin? Pentru unul american sau pentru unul francez care i-ar fi adus și Legiunea de Onoare? Ce 
„bucurii” necurate i-ar fi făcut lui Traian Băsescu? Cît de curată a fost utilizarea banilor cash destinați 
răscumpărării jurnaliștilor români răpiți în lrak? Cîţi din banii negri dirijați de Florian Coldea și gașca au fost 
destinaţi pentru operaţiuni secrete ale SRI și cîţi pentru interese personale, vacanțe, proprietăți, finanţări de 
media și partide? 


Să fie oare printre răspunsurile la aceste întrebări adevăruri incomode pentru instituţiile statului român? De ce 
nici un partid și nici un politician cu nume nu inițiază o Comisie parlamentară de anchetă în cazul abuzurilor 
din SRI? De ce tac precum porcul în păpușoi? De ce conducerea SRI este mută și nu contribuie cu un pic de 
lumină în acest scandal? Chiar nu există oameni în acest serviciu secret care să realizeze că aventurile lui 
Florian Coldea se preling și peste imaginea SRI și a celorlalte servicii secrete? Cetăţenii români vor înțelege 
că așa funcționează instituţiile (şi nu-i exclus!) , că așa se descurcă generalii din vîrful piramidei. Nu cumva 
acest tip de comportament s-a extins și la judeţe și în toată rețeaua? 

